ຕາມນັ້ນແລ້ວ, ບັນດາຝ່າຍຈະສົມທົບກັນຜັນຂະຫຍາຍບັນດາລາຍການ, ໂຄງການວຽກງານການທູດປະຊາຊົນສົມທົບກັບການສຶກສາ; ປະຕິບັດໂຄງການ “ສົ່ງເສີມການພັດທະນາຕົວເມືອງແບບຍືນຍົງ ແລະ ປົກປັກຮັກສາສິ່ງແວດລ້ອມ”; ຈັດກອງປະຊຸມສຳມະນາກ່ຽວກັບບັນຫາສິ່ງແວດລ້ອມ, ການປ່ຽນແປງຂອງດິນຟ້າອາກາດ ແລະ ເສດຖະກິດສາກົນ; ດຳເນີນການຄົ້ນຄ້ວາ ແລະ ຍົກສູງໝາກຜົນການຄົ້ນຄ້ວາກ່ຽວກັບການສ້າງຄວາມສາມາດໃຫ້ແກ່ວິສາຫະກິດເຂດທົ່ງພຽງແມ່ນ້ຳຂອງ... MoU ມີໄລຍະເວລາ 3 ປີ (2022 - 2024).
ຕາມທ່ານນາງ ເລທິແທ່ງຢ່າງ, ປະທານສະຫະສະມາຄົມ ເກິ່ນເທີ ແລ້ວ, ບັນດາເນື້ອໃນການຮ່ວມມືລະຫວ່າງ 3 ຝ່າຍຈະປະກອບສ່ວນຊຸກຍູ້ບັນດາການເຄື່ອນໄຫວປັບປຸງນ້ຳໃຈສາມັກຄີ, ມິດຕະພາບລະຫວ່າງປະຊາຊົນນະຄອນ ເກີນເທີ ແລະ ປະຊາຊົນ ເຢຍລະມັນ; ການເຊື່ອມຕໍ່ລະຫວ່າງບັນດາວິສາຫະກິດນະຄອນ ເກີນເທີ ແລະ ບັນດາວິສາຫະກິດ ເຢຍລະມັນ ເພື່ອຊອກຮູ້ ແລະ ປຶກສາຫາລືບັນດາກາລະໂອກາດລົງທຶນ ແລະ ການຮ່ວມມື; ແນະນຳ ແລະ ລະດົມບັນດາອົງການ NGO ເຢຍລະມັນ ໄປຊອກຮູ້ ແລະ ປະຕິບັດບັນດາການເຄື່ອນໄຫວປະກັນສັງຄົມຢູ່ນະຄອນ ເກີນເທີ, ມຸ່ງໄປເຖິງຈຸດໝາຍຫລຸດຜ່ອນຄວາມທຸກຍາກ, ແກ້ໄຂຄວາມຫຍຸ້ງຍາກ ແລະ ໜູນຊ່ວຍການພັດທະນາໃຫ້ບັນດາປະເທດທີ່ດ້ອຍທ່າແຮງ; ຍູ້ແຮງການພັດທະນາຕົວເມືອງແບບຍືນຍົງ ແລະ ປົກປັກຮັກສາສິ່ງແວດລ້ອມຢູ່ນະຄອນ ເກີນເທີ…
ບຸນຄົງ